Gwamnatin Najeriya na da halin biyan N30,000 mafi karancin albashi - Oshiomhole ▷ Legit.ng
Gwamnatin Najeriya na da halin biyan N30,000 mafi karancin albashi - Oshiomhole
7 months ago 2125 views by Ishaq Ismail
Shugaban jam'iyyar APC na kasa, Kwamared Adams Oshiomhole, ya bayyana goyon bayan sa tukuru ga kungiyar kwadago ta kasa, dangane da kudirinta gami da fafutikar tabbatar da N30, 000 a matsayin sabon mafi karancin albashin ma'aikatan kasar nan.
Oshiomhole ya jaddada cewa, kasancewarsa mamba na kungiyar gwamnonin Najeriya yayin da yake kan karagar mulki ta kujerar gwamnan jihar Edo, ya shaidawa takwarorin sa matsayarsa ta rashin tarayyarsa da su inda yake goyon bayan kudirin kungiyar kwadago akan mafi karancin albashin ma'aikata.
Shugaban jam'iyyar ya bayyana hakan ga manema labarai yayin halartar bikin taya murna na Ayuba Wabba, dangane da zaben sa a matsayin shugaban kungiyar kwadago ta kasa da kasa da Safiyanu Muhammad, Sakataren cibiyar sufuri ta kasa da kasa reshen Afirka.
Oshiomhole yake cewa, matsayar da yake kai tun fil azal, a halin yanzu ba za ta sauya ba duk da kasancewar sa shugaban jam'iyyar APC na kasa da kudirin sa ya sabawa wasu gwamnoni na jam'iyyar.
KARANTA KUMA: Yanzu-Yanzu: 'Yan bindiga dadi sun halbe Alex Badeh har lahira
Kamar yadda majiyar jaridar Legit.ng ta ruwaito, shugaban jam'iyyar ya ci gaba da cewa, wannan kudiri ba ya da wata alaka ta kusa ko ta nesa da siyasa, illa iyaka nasaba mai karfin gaske inganta jin dadin ma'aikata domin ci gaban kasa.
Kazalika jaridar Legit.ng ta ruwaito cewa, tsohon shugaban kasa, Cif Olusegun Obasanjo ya bayyana cewa, kawar da yunwa, fatara da kuma rashin aikin yi a kasar nan ita kadai ce hanyar kawo karshen ta'addancin kungiyar ta'adda ta Boko Haram.
Adams Oshiomhole Latest NewsHausa NewsAlbashin Ma Aikata Latest News
16 minutes ago 222 views
Manyan abubuwa 10 game da rayuwar Bukola Saraki wanda ya cika shekara 56 yau